projecte-aina/catalan_government_crawling huggingface dataset:
Nom del títol: Graduat/ada en Publicitat, Màrqueting i Relacions Públiques per la Universitat de Vic - Universitat Central de Catalunya
Formar professionals en l'àrea de la publicitat, el màrqueting i les relacions públiques, amb amplis coneixements en cadascuna d'aquestes àrees, tant pel que fa a la teoria com a la pràctica.
Aquesta titulació inclou temàtiques específiques dins de cadascuna d'aquestes àrees: des de la comunicació i la psicologia, fins a la creativitat publicitària, el protocol i, per descomptat, les matèries de màrqueting i les relacions públiques.
Així mateix, es posa un èmfasi especial en l'ètica empresarial que han de tenir els futurs professionals.
Les relacions públiques, el màrqueting i la publicitat són sectors professionals que generen un gran interès atès el creixement i l'expansió en el món empresarial.
Actualment, l'economia es caracteritza per la internacionalització, la complexitat i la competitivitat, així com per la presència de mercats que maduren amb molta rapidesa.
En aquest context, les disciplines de publicitat, màrqueting i relacions públiques cobren una importància singular en les organitzacions.
Com a conseqüència, els departaments comercials han de dissenyar plans de màrqueting, plans de publicitat i estratègies de relacions públiques.
Es tracta, doncs, d'explorar les demandes reals i potencials, determinant les estratègies per dissenyar productes i serveis adaptats a aquestes demandes, i d'implementar les polítiques de comunicació de les empreses en relació amb els clients.
En aquest sentit, també és important donar a conèixer l'empresa invertint en reputació corporativa i en prestigi de marca.
En aquest marc, les persones titulades estaran capacitades per respondre a aquests nous reptes.
Nom del títol: Graduat/ada en Logística i Negocis Marítims per la Universitat Pompeu Fabra
Donar resposta a les exigències del sector empresarial i del territori en aspectes relacionats amb la logística, la gestió del transport, el comerç global, la gestió de ports, l'operativa duanera, el dret marítim i normatives relacionades, la direcció d'activitats logístiques i la gestió d'empreses marítimes i nàutiques, entre altres, marcades per una visió internacional i professionalitzadora.
El transport de mercaderies és un element indispensable per mantenir la competitivitat i el creixement de l'economia; això implica una organització eficient i sostenible del flux de mercaderies.
El sector logístic es pot considerar un sector en ràpid creixement.
L'evolució de la societat i els models de consum i negoci estan fent que les organitzacions es replantegin la manera de produir, comercialitzar i distribuir els productes en un entorn global, amb una adaptació a les noves tendències en els hàbits de consum.
Catalunya és el primer centre logístic del sud d'Europa i de la Mediterrània.
Disposa d'una ubicació geoestratègica, una important xarxa d'infraestructures on s'interconnecten tots els mitjans de transport i un teixit industrial i comercial que ofereix tots els serveis logístics que necessiten les empreses, els exportadors i importadors, i els operadors internacionals.
El transport marítim ha col·laborat de manera extraordinària en el desenvolupament global.
L'interès principal es basa en el fet que el 90% del comerç mundial es duu a terme per via marítima i, a més, el transport marítim de curta distància ( short sea shipping ) és responsable del 40% del trànsit intraeuropeu.
En la darrera dècada, el transport marítim internacional ha experimentat un desenvolupament important.
La flota mundial i el negoci portuari relacionat han mantingut un creixement constant, cosa que significa un augment global de la demanda laboral del sector, o un manteniment com el que s'ha pogut observar a Catalunya en els darrers anys de profunda crisi econòmica.
Nom del títol: Màster universitari en Psicologia General Sanitària per la Universitat de Barcelona
Aportar als psicòlegs i psicòlogues els coneixements i les competències que li permetin avaluar i formular hipòtesis sobre el comportament de les persones i intervenir sobre aquests comportaments amb la finalitat de promoure i millorar la salut.
Psicòleg/loga general sanitari/ària a:
Nom del títol: Graduat/ada en màrqueting per la Universitat de Girona
En un entorn de mercats molt competitiu, el màrqueting s'ha convertit en un instrument bàsic per a qualsevol empresa que busqui l'èxit.
Actualment, la implantació del màrqueting és global i s'adscriu a tots els sectors de l'activitat econòmica.
Ara bé, els canvis socials i econòmics que es preveuen en la propera dècada són de tanta magnitud que s'espera que la disciplina del màrqueting sigui encara més estratègica.
Un altre paràmetre que cal tenir en compte en les perspectives de futur és el fet que, en el món anglosaxó, els estudis universitaris de màrqueting tenen una gran implantació.
Nom del títol: Màster universitari en Bioètica per la Universitat Ramon Llull
Els avenços en el camp de la genètica i l'inici de la vida, les prioritats sanitàries, les qüestions de salut pública, el trasplantament d'òrgans, les malalties degeneratives i les discapacitats, la limitació terapèutica o les decisions al final de la vida són alguns dels temes que sovint plantegen conflictes ètics i preguntes sense respostes evidents.
Al costat d'aquests grans interrogants, se'n presenten d'altres relacionats amb el creixent reconeixement dels drets dels pacients, que ha portat al canvi en la relació sanitària i a augmentar la implicació en la presa de decisions tant del pacient com de la família.
Qüestions com el consentiment informat o l'objecció de consciència en són un exemple clar.
Llocs de lideratge i responsabilitat en els comitès d'ètica de les institucions hospitalàries o assistencials i en els comitès d'ètica d'investigació de les institucions de recerca.
Els avenços tècnics i científics que s'estan produint en l'àmbit clínic i biomèdic són cada vegada més ràpids i nombrosos, i requereixen l'existència, dins de les institucions, d'entorns i estructures on es puguin plantejar i debatre els conflictes ètics que susciten.
En aquest sentit, cal que existeixin professionals tant sanitaris com investigadors que disposin d'una sòlida formació en bioètica i estiguin capacitats per respondre a les qüestions que contínuament apareixen en aquests àmbits.
Institucions participants: Institut Català d'Oncologia,
Nom del títol: Màster universitari en Genètica i Genòmica per la Universitat de Barcelona
Especialitats: Genètica i genòmica del desenvolupament / Genètica i genòmica evolutiva / Genètica i genòmica humana
Malgrat que aquest estudi no inclou una mobilitat obligatòria, l'estudiantat té l'opció de cursar els 30 crèdits ECTS del treball experimental en una universitat, hospital, centre o institut de recerca diferent del Departament de Genètica de la Universitat de Barcelona, tant dins de l'Estat espanyol com a l'estranger.
Cal destacar, en aquest sentit, els convenis signats amb les universitats St.
Formar professionals amb una base sòlida en les àrees més noves de la biologia del desenvolupament, la genòmica, l'evolució i la genètica humana, entre altres.
Aquestes àrees inclouen des d'una actualització en genètica molecular humana fins als aspectes fonamentals més actuals en genètica del desenvolupament, evolució molecular i genètica evolutiva, amb els complements necessaris de bioinformàtica i les eines bàsiques per dur a terme una anàlisi genètica avançada.
Universitats, centres de recerca, hospitals, laboratoris de diagnòstic, centres i laboratoris d'anàlisis clíniques, reserves i parcs naturals.
La genètica i la genòmica són unes disciplines en renovació i actualització contínues, gràcies, principalment, als grans avenços tecnològics que permeten analitzar cada vegada amb més detall tant l'evolució dels gens com la seva funció i estructura, ja sigui en individus salvatges o sans com en individus mutants o malalts.
Al mateix temps, l'aplicació de noves tecnologies i noves eines bioinformàtiques està fent augmentar la rellevància del camp de la genòmica, no només en l'àmbit científic, sinó també dins de la societat.
Nom del títol: Màster universitari en Química Orgànica per la Universitat de Barcelona
La química orgànica té un paper clau en la societat moderna, i és especialment important en la síntesi de fàrmacs i altres compostos amb activitat biològica, els nous materials d'interès tecnològic, els polímers, la indústria petroquímica, etc.
En aquest context, aquest estudi pretén proporcionar a l'estudiantat una formació especialitzada que els capaciti per satisfer les necessitats de recerca i desenvolupament tant dels centres de recerca com de la indústria d'aquest àmbit.
Investigació bàsica i aplicada (R+D+I) al medi ambient, la ciència de materials, la química mèdica, la medicina, la farmacologia, i la indústria alimentària, la paperera i la metal·lúrgica.
Nom del títol: Màster universitari en Investigació en Ciències de la Infermeria per la Universitat Rovira i Virgili
L'augment dels nivells de dependència, derivats fonamentalment de l'envelliment de la població i de la sinistralitat viària; l'increment dels estàndards de qualitat de vida, amb un increment en la demanda d'informació sobre la cura i la protecció de la salut d'una ciutadania cada vegada més protagonista, i els nous models familiars i laborals, que comporten un desdibuixament del rol responsable de la cura domèstica, són alguns dels elements que contribueixen a conformar un nou panorama de necessitats socials i de l'àmbit de la salut.
En aquest context, aquest estudi proposa:
Investigació, docència, gestió i cures avançades en el camp de la infermeria.
D'una banda, l'aplicació de les noves tecnologies en l'acompanyament terapèutic al llarg del cicle vital, fomentant l'autonomia de la ciutadania, la qualitat de vida i l'autocura responsable, i informant des de l'educació per a la salut, i, de l'altra, la necessitat de professionals que cohesionin les estratègies i els recursos per a la millora de les xarxes socials en la cura de la salut, requeriran nous perfils d'agents sanitaris.
En aquest context, les persones titulades tindran les competències necessàries per afrontar aquests nous reptes i respondre a les noves demandes laborals d'aquest àmbit.
Nom del títol: Màster universitari en Innovació i Investigació en Informàtica per la Universitat Politècnica de Catalunya
Preparar els futurs titulats i titulades per convertir-se en experts en diferents àrees de la informàtica, proporcionant una formació en innovació i recerca en una àmplia varietat de temàtiques de gran importància socioeconòmica i acadèmica.
Una de les característiques principals dels titulats i les titulades en estudis vinculats a la informàtica és que poden formar part d'un ventall de sectors molt ampli.
Així doncs, a més a més de les empreses relacionades amb les TIC, els sectors més rellevants són:
La informàtica és un element clau de la societat de la informació.
En el futur, els professionals de l'àmbit de les tecnologies de la informació constituiran la base fonamental per al funcionament d'empreses i institucions, des de dins de les empreses mateix o com a part d'empreses que ofereixin serveis digitals avançats.
Una de les debilitats del sector a Espanya i a Catalunya és la minsa inversió en innovació i recerca, comparada amb altres països del nostre entorn.
En aquest context, aquest estudi pretén respondre a aquesta necessitat de professionals del sector per potenciar els departaments d'innovació i recerca de les empreses o per fer estudis de doctorat i seguir una carrera d'investigador en una empresa privada, en una institució pública d'investigació o a la universitat.
Nom del títol: Màster universitari en Drets Humans, Democràcia i Globalització per la Universitat Oberta de Catalunya
Especialitats: Drets humans i empresa / Dret internacional humanitari i justícia penal internacional / Drets humans, col·lectius especialment vulnerables i identitat
Assessor/a en matèria de drets humans vinculats als diferents àmbits laborals enumerats, inclòs l'assessorament en responsabilitat social corporativa dins l'àmbit empresarial.
En les administracions públiques, la previsió de demanda d'aquest perfil professional està lligada a la necessitat de persones capaces d'incorporar els valors vinculats als drets humans en el disseny de polítiques públiques.
En el sector associatiu sense ànim de lucre aquest professional es relaciona amb la funció social de promoció dels drets humans i de la democràcia d'aquestes entitats.
En el sector privat, la previsió de demanda d'aquest perfil professional està lligada a la necessitat creixent de consultors/ores, assessors/ores i advocats/ades que sàpiguen integrar el respecte als drets humans en les decisions estratègiques d'aquestes entitats, a través dels departaments de responsabilitat social corporativa que han anat aflorant en totes les empreses multinacionals.
Finalment, la formació en aquest àmbit comporta un valor afegit per als directius empresarials, que han de conèixer les repercussions que tenen les seves decisions i inversions empresarials sobre els drets humans.
Nom del títol: Graduat/ada en humanitats per la Universitat Autònoma de Barcelona
Mencions: Cultura contemporània / Gestió cultural
El títol pretén combinar dos nivells de coneixement: un de general, centrat en les ciències de l'home, amb un enfocament interdisciplinari i des d'una perspectiva contemporània actual, i un altre d'instrumental i aplicat, que capaciti per a l'activitat professional.
També es pretén garantir els drets fonamentals i d'igualtat d'oportunitats entre homes i dones i els valors democràtics i d'una cultura de la pau.
Es vol aconseguir que l'estudiantat adquireixi una àmplia base científica i metodològica juntament amb un coneixement profund de la nostra cultura i patrimoni, des del seu origen fins al món actual, prenent com a base les grans àrees disciplinàries de les ciències humanes.
Els estudis ofereixen tres possibles itineraris, un de formació general i dos de formació especialitzada o especialitats (gestió cultural i cultura contemporània):
Nom del títol: Màster universitari en Salut Pública per la Universitat Pompeu Fabra, Universitat Autònoma de Barcelona
Proporcionar a l'estudiantat la formació necessària per afrontar els problemes de salut i els seus determinants des de la perspectiva de la població, així com per promoure i restaurar la salut de les persones per mitjà d'accions col·lectives i de la provisió de serveis de protecció i promoció de la salut.
Aquest estudi respon a la importància estratègica creixent que la salut pública ha tingut en les últimes dècades, tant a Europa com a Espanya, vinculada a la investigació, a les polítiques públiques i a l'organització, la gestió i l'avaluació dels serveis de salut.
Nom del títol: Màster universitari en Màrqueting i Investigació de Mercats per la Universitat de Barcelona
Formar professionals especialitzats/ades en màrqueting i investigació de mercats que donin resposta a les necessitats socials i empresarials.
Transmetre a l'estudiantat una visió global i profunda, en l'àmbit teòric i en el pràctic, tant dels mètodes i les tècniques de gestió de màrqueting, com de les eines i les tècniques utilitzades en la investigació de mercats, necessàries per al desenvolupament de l'empresa i altres organitzacions en un entorn altament competitiu.
Màrqueting, investigació de mercats, comercialització.
Nom del títol: Màster universitari en Recerca en Empresa per la Universitat de Barcelona
Oferir a l'estudiantat una formació avançada en habilitats, tècniques i metodologies de recerca que els permetin dur a terme investigacions orientades al desenvolupament de coneixement sobre l'empresa i la competitivitat empresarial, a partir d'un programa integrat i amb una visió multidisciplinària i global.
Formar investigadors i investigadores en el camp empresarial vinculats a les àrees funcionals (comercialització, operacions, recursos humans, comptabilitat i finances) o a la investigació en aspectes relacionats amb la funció directiva (estratègia, emprenedoria...), i també en camps temàtics més transversals, com ara la innovació.
Investigador/a en l'àmbit universitari, en centres de recerca, en escoles de negocis o consultories i en centres d'estudis.
Nom del títol: Màster universitari Erasmus Mundus en Polítiques Públiques (mundus MAPP) per la Universitat Pompeu Fabra, Universitat de Barcelona, Universitat Autònoma de Barcelona, Erasmus Universiteit Rotterdam, Kozep-Eurpai Egyetem i University of York
Formar especialistes en polítiques públiques que disposin de les capacitats i els coneixements adequats per estudiar i interpretar els desafiaments de la realitat actual tant des d'una perspectiva global com local.
Oferir a l'estudiantat les eines d'anàlisi adequades per definir un perfil professional capaç de respondre a les necessitats d'organismes públics, nacionals i internacionals, així com de contribuir al disseny, la implementació i l'avaluació de les seves respectives polítiques públiques.
Mundus MAPP ofereix una combinació única de fonaments conceptuals sòlids amb pràctiques i un aprenentatge orientat a la política.
Això proporciona als graduats habilitats transferibles i coneixements sobre temes específics perquè emprenguin o promoguin les seves carreres professionals com a responsables de polítiques, analistes polítics o assessors en àmbits com l'Administració pública, organitzacions internacionals o sectors empresarials i no governamentals, i perquè es matriculin en programes de doctorat de diversos temes rellevants.
Els graduats de Mundus MAPP tindran un coneixement ampli de l'entorn de les polítiques europees i unes xarxes institucionals i personals sòlides que els portaran a assumir papers de lideratge i futurs compromisos constructius a Europa i a la resta del món.
Expert/a, analista i investigador/a en els diferents camps de les polítiques públiques en:
Nom del títol: Màster universitari en Continguts de Comunicació Audiovisual i Publicitat per la Universitat Autònoma de Barcelona
Proporcionar a l'estudiantat una formació avançada, de caràcter especialitzat, orientada a promoure la iniciació en tasques de recerca i producció i innovació en els camps de la generació de continguts i la seva anàlisi, les estratègies de distribució i les indústries que els suporten, i els seus públics i modalitats de consum.
Promoure una actitud de respecte i compromís amb els drets fonamentals i els principis d'igualtat i no discriminació, d'acord amb els valors propis d'una cultura democràtica.
Subministrar a l'entorn social i industrial persones capacitades per respondre als nous interrogants produïts per la magnitud dels canvis en curs, que puguin exercir professionalment en el camp del disseny dels continguts i en el de l'anàlisi d'audiències i la producció de serveis i productes.
Formar investigadors/ores capaços de comprendre els fonaments de la investigació en comunicació audiovisual i publicitària en relació amb les indústries i les polítiques de comunicació, els continguts i el disseny de productes i formats, les estratègies de programació, la comunicació interactiva i els factors de consum.
Nom del títol: Màster universitari en Química Industrial i Introducció a la Investigació Química per la Universitat Autònoma de Barcelona
Especialitats: Química a la indústria / Investigació química avançada
Proporcionar una visió de la química en les vessants industrial i investigadora, amb un aprofundiment en els camps dels materials avançats i les biociències.
La impartició íntegrament en anglès d'aquests estudis representa un valor afegit, atès que permet que l'estudiant es familiaritzi amb la terminologia química especialitzada en una llengua d'ús primordial entre els professionals químics.
Nom del títol: Màster universitari en Tecnologia Educativa: E-Learning i Gestió del Coneixement per la Universitat Rovira i Virgili, Universitat de Lleida, Universidad de Murcia i Universitat de les Illes Balears
Administració pública en l'àmbit de l'educació, empreses de la informació i les comunicacions, empreses d'edició i creació multimèdia, i departaments universitaris de l'àmbit de les ciències de l'educació.
L'àmbit de l'aprenentatge electrònic ( e-learning )i la gestió del coneixement lligats al desenvolupament de l'educació i de la formació creix dia a dia.
Un plantejament educatiu/formatiu, dins i fora del sistema educatiu formal, no té cap sentit sense la inclusió de les TIC.
En aquesta última dècada, l'educació a través de les xarxes telemàtiques, en qualsevol modalitat d' e-learning, ha viscut una expansió progressiva que ha arribat a tots els àmbits de l'educació superior.
Alhora, en el marc del programa Escola 2.0 del Ministeri d'Educació, Cultura i Esports, l' e-learning té cada vegada més presència en l'educació secundària, sigui com a recurs de suport per a l'aprenentatge dels alumnes o com a via per a la formació permanent del professorat.
També empreses, administracions públiques, fundacions, ONG i altres organismes públics i privats desenvolupen, cada vegada més, activitats de formació laboral, empresarial o contínua en xarxa.
Així doncs, podem concloure que les persones titulades tindran unes òptimes perspectives de futur.
Nom del títol: Màster universitari en Enginyeria Informàtica per la Universitat Politècnica de Catalunya
No és possible entendre els continus avanços tecnològics sense tenir present el desplegament de la informàtica en tots els àmbits de la nostra societat.
Cal tenir en compte que la informàtica abraça des del disseny dels computadors fins al disseny del programari i els serveis que fan que siguin útils per a la societat.
En aquest context, aquest estudi pretén formar professionals capacitats per generar o oferir serveis digitals avançats.
El fet que, en la realitat laboral de les persones titulades en informàtica, no hi hagi limitacions ni de sector ni d'àmbit professional, fa realment difícil definir una llista tancada de sortides professionals.
A aquest fet cal afegir que és habitual que una mateixa feina tingui una denominació diferent segons l'empresa.
No obstant això, les denominacions dels llocs més habituals són les següents:
Les perspectives d'inserció laboral en l'entorn econòmic i social semblen bastant positives per a les persones titulades en aquests estudis.
Diversos estudis posen de manifest que la demanda de professionals s'ha incrementat fins i tot en l'entorn actual de crisi, la qual cosa contrasta amb la disminució de la demanda d'estudis relacionats amb aquest àmbit.
Així doncs, els reptes que es planteja aquest màster estan centrats especialment en l'adequació de la demanda dels estudis a l'elevada oferta de treball, i també en la incorporació de la dona a aquests estudis.
En aquest sentit, cal incidir en presentar el paper que té l'enginyeria informàtica en la societat actual i el ventall de possibilitats professionals que ofereix.